Felfüggesztették a médiatörvény ellen tiltakozó rádiósokat
Felfüggesztette a Magyar Rádió reggeli, 180 perc címû mûsorát vezetõ Mong Attilát és a mûsort szerkeszõ Bogár Zsoltot a közrádió egy hónapja kinevezett új vezérigatója. A két rádiós reggel egyperces csenddel tiltakozott a frissen elfogadott médiatörvény ellen.
Az [origo] információi szerint meghatározatlan idõre felfüggesztette az MR1 Kossuth Rádió 180 perc címû reggeli mûsorából Mong Attila mûsorvezetõt és Bogár Zsolt szerkesztõt Jónás István, az intézmény egy hónapja kinevezett vezérigazgatója, miután a két újságíró a kedd reggeli adásban rögtönzött akcióval - egy perces csenddel - tiltakozott a kedd hajnalban elfogadott új médiatörvény ellen.

Rádiós forrásból származó információnk szerint Bogárt és Mongot délelõtt magához hívatta a vezérigazgató, ahol közölte velük: addig, ameddig tájékozódik arról, hogy pontosan mi történt, nem szólalhatnak meg és nem szerkeszthetnek a 180 percben, hanem alapszerzõdésük szerinti "klasszikus újságírói" munkát kell végezniük. Hogy pontosan mit, azt Jónás nem határozta meg, de elõírta, hogy az akció szervezõi készítsenek jelentést a történtekrõl. Az újságírók egyelõre munkajogászokkal konzultálnak, mert arra számítanak, hogy a rádió vezetése felmondhat nekik.

Mong Attila reggeli Facebook-bejegyzése szerint a Kossuth hírmûsorainak reggeli napindító értekezletén az egységet irányító Gazsó L. Ferenc kiegyensúlyozottnak, jó ritmusúnak nevezte az aznapi adást, a negyed hetes akciót pedig magánakciónak és a "nárcizmus és az exhibicionizmus" megnyilvánulásának minõsítette.

A fõszerkesztõ az [origo] kérdésre közölte, nem igaz, hogy hivatalosan felfüggesztették volna a mûsorvezetõt és a szerkesztõt. "Egyelõre nincs retorzió. A vizsgálat folyik, a rádió vezetése tájékozódik a történtekrõl. A mûsor addig is megy tovább, nincsenek felüggesztések és nincsenek csöndek" - mondta Gazsó L. Ferenc. A fõszerkesztõ azt nem tudta megmondani, hogy az akció nyomán elbocsáthatják-e a rádiósokat és azt sem, hogy mikor születhet egyáltalán döntés az ügyükben. Kedd délután Gazsó L. Ferenc közleményt is kiadott a történtekrõl, eszerint "a Magyar Rádió vezetése kijelenti, hogy a szokatlan megnyilvánulás nem a 85 éve mûködõ intézmény, hanem a fenti munkatársak személyes véleményét tükrözi. A történtek körülményeirõl a rádióvezetés tájékozódik. Az eset kapcsán elbocsátásra, munkaviszony felfüggesztésre nem került sor a közrádióban."

A Magyar Rádió vezérigazgatója a Független Hírügynökségnek közben szintén úgy fogalmazott, hogy a rádiósok "sem kirúgva, sem felfüggesztve nincsenek". Arra a kérdésre, hogy magánvéleménye szerint belefér-e a sajtószabadság fogalmába, ha egy percig nem szólal meg egy mûsorvezetõ, Jónás István azt mondta: egyelõre nem akar állást foglalni, várja kollégái magyarázatát.

A negyed hétkor lezajlott (alábbiakban meghallgatható) akciót a következõképpen vezette fel a mûsorvezetõ:  "Az éjszaka az országgyûlésben elfogadták az új médiatörvényt. Az érvényben lévõ törvény és a rádió szabályzata szerint hírhez véleményt nem fûzhetek, ezért a szerkesztõvel, Bogár Zsolttal egyetértésben, lelkiismereti okokból most egy percig inkább csendben maradok. Az új médiatörvény miatt tehát a 180 percbõl - egy perc csend következik".

 

Mong Attila március óta vezeti a Kossuth reggeli mûsorát, elõtte az Inforádió mûsorvezetõje, 2005 és 2007 között pedig  a Manager Magazin fõszerkesztõje volt. 2003-ban tényfeltáró cikksorozatot, majd könyvet írt a K&H botrányról, 2009-ben pedig - Vajda Évával közösen - az igazságszolgáltatás problémáiról.  Oknyomozó írásaiért számos elismerést, köztük Pulitzer-emlékdíjat is kapott. Korábban rendszeres szerzõje volt az [origo] véleményrovatának is.
Jónás István Magyar Rádió médiatörvény Mong Attila